KYK: Baabaas vier fees soos Suid-Afrikaners | Netwerk24
Arni van Rooyen, uitvoerende hoof van die Griekwaland-Wes Rugbyunie (GWRU), sal aanbly in sy pos, ten spyte daarvan dat ’n skeidingspakket in November vir hom aangebied is.
Makazole Mapimpi het twee keer vir die Barbarians teen Fidji gedruk. Foto: Getty Images
Die Barbarians-span wat Saterdag met 31-33 teen Fidji op Twickenham vasgeval het, het tien Suid-Afrikaners in die 23-tal bevat. Nege van dié spelers was Bokke, met die plaasvervangerstut Hencus van Wyk die tiende Suid-Afrikaner.
Dit is dus g’n wonder nie dat die liedjie Thathi Sgubhu van die kwaito-musiekgroep Bongo Maffin ná die wedstryd in die kleedkamer gespeel het nie!
“Wen of verloor, rugby is veronderstel om pret te wees,” het die Barbarians Saterdagaand ná die kragmeting op hul amptelike Twitter-blad gesê saam met ’n video van die spelers wat in die kleedkamer kuier. In die agtergrond kan Bongo Maffin se treffer gehoor word.
Die Springbok-held Makazole Mapimpi het Saterdag met twee drieë geskitter, maar dit was ongelukkig nie genoeg om Eddie Jones se span tot ’n oorwinning te help nie. André Esterhuizen en Morné Steyn het ook albei gaan druk.
Win or lose, Rugby is meant to be fun ??
Remember that ??#Baabaas #rugby #rugbyunited #KillikCup ?? pic.twitter.com/5YdAIXt45r
Die Bok-losskakel Curwin Bosch het drie doelskoppe verbrou, wat die uitnodigingspan duur te staan gekom het. Die Baabaas het ook twee “drieë” gedruk wat nie toegeken is nie. Een daarvan was deur Beast Mtawarira, wat gedink het hy het gedruk voordat die kykweer getoon het hy het die bal laat val.
Hierdie was ook die legendariese Ierse haker Rory Best se laaste wedstryd voor sy uittrede. Best het die span aangevoer.
Fidji se flank John Dyer het twee drieë gedruk.
Fidji 33 (14): Drieë: John Dyer (2), Enele Malele, Teti Tela, Temo Mayanavanua. Doelskoppe: Teti Tela (4). Barbarians 31 (12): Drieë: Makazole Mapimpi (2), Mathieu Bastareaud, André Esterhuizen, Morné Steyn. Doelskoppe: Curwin Bosch, Steyn.
Meer oor: Makazole Mapimpi | Fidji | Barbarians